ET Euroopa Liidu Teataja L 304/14

EMP ÜHISKOMITEE OTSUS

nr 99/2009,

25. september 2009,

millega muudetakse Euroopa Majanduspiirkonna lepingu XIII lisa (transport)

EMP ÜHISKOMITEE,

võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,

ning arvestades järgmist:

(1) Lepingu XIII lisa on muudetud EMP Ühiskomitee 3. juuli 2009. aasta otsusega nr 85/2009 (1).

(2) EMP Ühiskomitee 29. mai 2009. aasta otsusega (2) on lepingusse inkorporeeritud Euroopa Parlamendi ja nõukogu määrus (EÜ) nr 300/2008 (3) ja lepingust välja jäetud Euroopa Parlamendi ja nõukogu määrus (EÜ) nr 2320/2002 (4).

(3) Määruse (EÜ) nr 2320/2002 kohaldamist tuleks lepingu raames jätkata kuni kuupäevani, millal jõustub viimane EMP Ühiskomitee otsus, millega inkorporeeritakse lepingusse määruse (EÜ) nr 300/2008 kohaldamiseks vajalikud meetmed.

(4) Seega tuleks määrus (EÜ) nr 2320/2002 koos konkreetse kohandusega lepingusse uuesti inkorporeerida.

(5) Määrus (EÜ) nr 2320/2002 jäetakse lepingust välja alates kuupäevast, millal jõustub viimane EMP Ühiskomitee otsus, millega inkorporeeritakse lepingusse määruse (EÜ) nr 300/2008 kohaldamiseks vajalikud meetmed.

(6) Seoses määrusega (EÜ) nr 300/2008 tuleb lisada kohanduse tekst, mis käsitleb auditeid käsitleva vastastikuse mõistmise memorandumit Rahvusvahelise Tsiviillennunduse Organisatsiooniga,

ON TEINUD JÄRGMISE OTSUSE:

Artikkel 1

Lepingu XIII lisa muudetakse järgmiselt.

1) Punkti 66h (Euroopa Parlamendi ja nõukogu määrus (EÜ) nr 300/2008) teksti muudetakse järgmiselt: i) kohandustele b, c ja d antakse uued tähised c, d ja e; ii) kohanduse a järele lisatakse järgmine kohandus: „b) Artiklit 8 ei kohaldata EFTA riikide suhtes. Juhul kui komisjon sõlmib artikli 8 alusel Rahvusvahelise Tsiviillennunduse Organisatsiooniga auditeid käsitleva vastastikuse mõistmise memorandumi, püüavad EFTA riigid sõlmida Rahvusvahelise Tsiviillennunduse Organisatsiooniga komisjoni sõlmitud vastastikuse mõistmise memorandumile vastava memorandumi.”

2) Punkti 66ha (komisjoni määrus (EÜ) nr 272/2009) järele lisatakse järgmine punkt: „66hb. 32002 R 2320: Euroopa Parlamendi ja nõukogu määrus (EÜ) nr 2320/2002, 16. detsember 2002, millega kehtestatakse tsiviillennundusjulgestuse valdkonna ühiseeskirjad (EÜT L 355, 30.12.2002, lk 1), muudetud järgmise õigusaktiga: — 32004 R 0849: Euroopa Parlamendi ja nõukogu määrus (EÜ) nr 849/2004, 29. aprill 2004 (ELT L 158, 30.4.2004, lk 1), parandus ELT L 229, 29.6.2004, lk 3. Käesolevas lepingus loetakse selle määruse sätteid järgmises kohanduses: a) käesolevas määruses sätestatud meetmeid ei kohaldata Islandi territooriumil asuvatele siselennuteenustele; b) käesolevas määruses sätestatud meetmeid ei kohaldata Liechtensteini territooriumi olemasolevale tsiviillennunduse infrastruktuurile; c) määruse kohaldamist jätkatakse kuni kuupäevani, millal jõustub viimane EMP Ühiskomitee otsus, millega inkorporeeritakse lepingusse määruse (EÜ) nr 300/2008 kohaldamiseks vajalikud meetmed.”

3) Punkti 66hb (Euroopa Parlamendi ja nõukogu määrus (EÜ) nr 2320/2002) tekst jäetakse välja alates kuupäevast, millal jõustub viimane EMP Ühiskomitee otsus, millega inkorporeeritakse lepingusse määruse (EÜ) nr 300/2008 kohaldamiseks vajalikud meetmed.

Artikkel 2

Käesolev otsus jõustub 26. septembril 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated, (5) või EMP Ühiskomitee 29. mai 2009. aasta otsuse nr 69/2009 jõustumise päeval, olenevalt sellest, kumb on hilisem.

Artikkel 3

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 25. september 2009 EMP Ühiskomitee nimel eesistuja Oda Helen SLETNES

(1) ELT L 277, 22.10.2009, lk 37.

(2) ELT L 232, 3.9.2009, lk 25.

(3) ELT L 97, 9.4.2008, lk 72.

(4) EÜT L 355, 30.12.2002, lk 1.

(5) Põhiseadusest tulenevaid nõudeid ei ole nimetatud.